VS001170
Datum: 1992-04-03T02:00:00.000+02:00
datum_sodbe_i_stopnje: 2001-10-29T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: zelo hudi primeri
odskodnina: 12800000 SIT
opombe: II Ips 311/2003. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Delavec v rudniku.

## Škodni dogodek

Poškodoval se je v delovni nesreči v rudniku, ko je jamski voziček nepravilno speljal nazaj in mu stisnil nogo.

## Poškodba

Večkratni odprti prelom leve tožnikove goleni, 8 cm dolg defekt kosti leve golenice in kasneje njeno vnetje.

## Telesne bolečine

5000000 SIT Hude 14 dni, občasne hude 3 tedne, 1 mesec srednje hude, občasne srednje hude 2 meseca, 3 mesece lahke, 4 mesece občasne lahke, ki se bodo ob fizičnih obremenitvah in spremembah vremena pojavljale tudi v bodoče.

#### Hospitalizacija

5 operacij.

#### Ambulantno zdravljenje

Hodil na preveze zaradi gnojenja, številni kontrolni pregledi. Zdravil se je več kot tri leta.

#### Rehabilitacija

Zdravljenje tudi v zdraviliščih.

#### Nevšečnosti med zdravljenjem

Več kot dve leti je nosil zunanji fiksator; več infuzij, antibiotikov in drugih zdravil, RTG preiskave;

## Strah

800000 SIT Primarni strah 2 dni, hud sekuundarni strah zaradi vnetja in gnojenja kosti ter možne izgube noge 2 meseca, zmerni strah za uspeh zdravljenja in možnost hoje 2 meseca.

## Zmanjšanje življenjske aktivnosti

6000000 SIT 50-odstotno ZŽA. Zlom leve golenice je nepravilno zaraščen, mišice leve noge so globoko obrazgotinjene, močno je zmanjšana gibljivost levega skočnega sklepa, prisotna je atrofija levega stegna, noga je krajša za 1,5 cm. Še sedaj mora uporabljati obe bergli in nositi ortopedsko obuvalo. Ni sposoben za nobeno pridobitno delo in je bil zato leta 1995 invalidsko upokojen. Ne zmore daljše hoje in stoje, hodi le na krajše razdalje z uporabo bergel. Pred nesrečo je poleg fizičnega dela v službi delal tudi pri gradnjah, tega pa sedaj ne zmore več, ne zmore niti dela na vrtu, ne zmore prenašati bremen, niti hrane iz trgovine ne, ne zmore več preživljati družine v tujini na enak način kot pred nesrečo.

## Skaženost

1000000 SIT Močna obrazgotinjenost leve goleni in kontraktura levega stopala. Tožnik močno šepa, nositi mora ortopedski čevelj in uporabljati bergle.

---

ZOR člen 200, 203